《和春谷用弓字见寄 其三》
宋代·林希逸

齐物书非放，师传自子弓。人多谈稷下，我独守环中。

道贵身无贱，名高位莫穹。元和虽五相，千载一渔翁。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。